Liiklusjärelevalvekeskus on oma Facebooki lehel toonud välja kaks konkreetset ja hoiatavat näidet, et joobes juhtimine võib kaasa tuua väga konkreetseid karistusi.
Märtsi alguses peatati Tallinnas sõiduk, mida juhtis alkoholijoobes 45-aastane meesterahvas. Korduvalt ka varasemalt alkoholijoobes sõidukit juhtinud mees peeti kinni ja Harju Maakohtu otsuse kohaselt mõisteti isikule lõplikuks karistuseks 1 aasta ja 4 kuud vangistust.
Märtsi lõpus peatati Maardus sõiduk, mida juhtis 55-aastane meesterahvas. Juht oli alkoholijoobes ja ilma juhtimisõiguseta. Juhtimisõigus oli varasema alkoholijoobes juhtimise eest juba kohtu poolt ära võetud. Harju Maakohtu otsuse kohaselt mõisteti juhile lõplikuks ärakandmisele kuuluvaks karistuseks 2 aastat 11 kuud ja 16 päeva vangistust.